Shefi i Kardiokirurgjisë në QSUT ngre alarmin: Nuk kemi aparatura për të përballuar koronavirusin
Ballina
Gazeta Express
22/02/2020 18:21
Shefi i Kardiokirurgjisë, Edvin Prifti reagoi
sot në lidhje me koronavirusin dhe rastet e prekura në Italinë fqinje.
Ai shkruan se vdekjet e para të shënuara atje
na bëjmë që të ndihemi më afër ngjarjeve të tilla të cilat mund të jenë
shkatërrimtare për njerëzit dhe popullin tonë.
Sipas tij, mungesa e kontrollit në real time
me PCR është një heshtje e sigurisë kombëtare.
"Vdekjet e para të shënuara në Itali nga
infeksioni i koronavirusit na bëjnë të ndjehemi akoma edhe më afër ndaj
ngjarjeve të cilat mund të jenë shkatërrimtare për njerëzit dhe popullin tonë.
Mendoj që gjithmonë ka momente relaksi dhe
llafesh, proklamatash, por kur ndodhemi përballë fataliteteve të mundshme duhet
një seriozitet i jashtëzakonshëm dhe profesionalizëm i çdo strukture.
Dje po interesohesha dhe mu tha nga një prej
specialisteve tanë më të mirë të sëmundjeve infektive që real time PCR është
kërkuar nga laboratori i mikrobiologjisë në QSUT dhe nuk është realizuar pasi
PPP nuk e parashikon. Atëherë unë them që zotërinj – këtu ndodhemi përballë një
heshtje të sigurisë kombëtare. Kur i mohohet të vetmes qendër universitare
hulumtimi dhe diagnostikimi?! Atëherë kush do ta bëjë? Dikush me tha se mund të
diagnostikohet në institutin e shëndetit publik. Kjo është gjë shumë e mirë, po
si mund të mohohet diagnostikimi në QSUT", shrkuan Prifti.
Sipas tij në Shqipëri ne kemi vetëm 140
ventilatorë mekanikë, çka, nënkupton se mund të trajtojmë vetëm 140 të sëmurë
njëkohësisht.
"Për sa i përket ventilimit mekanik, në
Shqipëri ne kemi vetëm 140 ventilatorë mekanikë, këtu përfshire edhe strukturat
private që do të thotë, që sikur t'ua mohojmë ventilimin mekanik gjithë të
sëmurëve të tjerë atëherë vendi ynë mund te trajtoje vetëm 140 të sëmurë
njëkohësisht. Oksigjenimi artificial që ka të bëjë me një aparat tjetër qe
quhet Extracorporeal membrane oxygenator ose ECMO të cilin kemi vite që e
kërkojmë me ngulm në kardiokirurgji, por sidomos pas epidemisë se H1N1 si e
vetmja alternative për të mbajtur në jetë këta të sëmurë, nuk ka asnjë aparat
të tillë në Shqipëri.
Afërsia me Lombardinë, shkëmbimet në njerëz
dhe mallra me Italinë na shtyn që duhet menduar seriozisht për përballjen me
koronavirusin. Nuk mund te sillemi sikur është një gjë larg nesh. Çdo njeri
prej nesh, politikane, biznesmenë, ambasadore, ministra dhe deputetë, por
veçanërisht personeli shëndetësor. Mund të jene të infektuarit e radhës. Nga 29
te infektuar në Itali, 5 janë personel shëndetësor. Domine Quo Vadis?!",
thekson mjeku.